Storveronika er en flerårig urt. Den er oppkalt etter den hellige Veronica, og planten blir mellom 30 og 100 cm høy. Arten har lange stengler som er snaue nederst, og noen ganger kan de også være finhåret øverst. Bladene blir ca 7–8 cm lange, og sitter motsatt eller 3–4 i krans. Ofte er bladene dobbelt sagtannet langs kantene. På toppen får den lange og tette aksformede klaser med mørkeblå blomster. Blomsterstandene kan være enten ugrenet eller noe grenet nederst.